**Útmutató szak/diplomadolgozat leadásához**

**a 2020/2021. tanév őszi félévére a SZIE MKK-n**

**A 2020/2021 tanév őszi félévében esedékes szak/diplomadolgozatok leadásához, valamint a záróvizsgák sikeres lebonyolításához kérjük hallgatóinkat és kollégáinkat, hogy az alábbiak szerint járjanak el:**

* A **Hallgató** elektronikus úton jelentkezik a záróvizsgára a Neptun rendszerben.

**Jelentkezési határidő: 2020. október 15.**

* **A szak/diplomadolgozat benyújtása a 2020/21 tanév őszi félévében kizárólag elektronikus úton, pdf formátumban történik.** A dolgozat befogadásának és bírálatra való alkalmasságának igazolásáról szóló nyilatkozatot (ld. <http://mkk.szie.hu/nyomtatvanyok-hallgatoknak>, Nyilatkozat dolgozatba) a hallgató és a konzulens által aláírt, beszkennelt formában kell tartalmazni a dolgozatnak.
* A dolgozatot tartalmazó fájlt az alábbi egységes elv szerint kell elnevezni. Az ettől eltérő néven beküldött dolgozatokat nem áll módunkban befogadni.

Fájl név minta:

Képzésiszint\_tagozat\_Szak\_VezetéknévKeresztnév\_2020\_I.pdf

1-1 konkrét példa képzési szintenként:

BSc\_nappali\_VM\_NyúlNyumyóka\_2020\_I.pdf

MSc\_levelező\_KGA\_VízVendel\_2020\_I.pdf

Szakmérnök\_levelező\_HG\_ZebraDánió\_2020\_I.pdf

Az egyes szakok megnevezései:

KRM – Kertészmérnök

KM – Környezetmérnök

MM – Mezőgazdasági mérnök

TV – Természetvédelmi mérnök

VM – Vadgazdamérnök

ÁM – Állattenyésztő mérnök

MB – Mezőgazdasági biotechnológus

KGA – Környezetgazdálkodási agrármérnök

NO –Növényorvos

NT – Növénytermesztő mérnök

ÖG – Ökológiai gazdálkodási mérnök

TAK – Takarmányozási és takarmánybiztonsági mérnök

KY – Kynológus

PM – Precíziós mezőgazdasági szakmérnök/szaktanácsadó

NG – Növénygenetika és növénynemesítési szakmérnök

TT – Talajtani szakmérnök/Talajvédelmi szakelőadó

VI – Mesterszintű Vadgazdálkodási igazgatási szakmérnök/szakirányító

HH – Hulladékkezelési és hasznosítási szakmérnök

HG – Halászati és halgazdálkodási szakmérnök

* **A Hallgató** határidőre elküldi emailben az elkészült szak/diplomadolgozatát pdf-formátumban, valamint a „Javaslat dolgozat bírálóira” c. adatlapot az általa ismert adatokkal kitöltve (dolgozat címe, hallgatói adatok) egyidejűleg a tanulmányi ügyintézőjének és belső témavezetőjének. Nyomtatvány elérhető:

<http://mkk.szie.hu/nyomtatvanyok-hallgatoknak>

**Határidő: 2020. október 22. 23:59**

**Késedelmes leadási határidő: 2020. október 29. 23:59**

* A **belső témavezető** elküldi a kitöltött „Javaslat dolgozat bírálóira” c. adatlapot a szakot gondozó intézet/tanszék részéről kijelölt adminisztrátornak.

**Határidő: 2020. október 27. 23:59**

**Késedelmesen leadott dolgozat esetén a határidő: 2020. november 3. 23:59**

* **Tanulmányi ügyintéző** feltölti a dolgozatot a SZIE tárhelyre. A tárhelyen képzési szintenként, tagozatonként minden szaknak önálló mappa kerül kialakításra, amelyet a tanulmányi ügyintézők osztanak meg a megfelelő intézeti/tanszéki adminisztrátorral.
* **Tanulmányi ügyintéző** a határidőn túl leadott dolgozatok késedelmi díját a Neptun rendszerben a hallgató számára kiírja.

**Határidő:** a dolgozat beérkezésekor, folyamatosan.

* **A** szakot gondozó intézet/tanszék részéről kijelölt **adminisztrátor** a hallgató nevét, a szakdolgozat címét, a témavezetőt és a két bíráló nevét excel táblázatban rögzíti, majd a tárhelyről letölti és kiküldi a dolgozatot bírálatra a felkérő levéllel és a szakdolgozat bírálati lappal együtt. A bírálatok beérkezésének határideje **2020. november 23.** Nyomtatvány letölthető: <http://www.mkk.szie.hu/nyomtatvanyok-hallgatoknak> (szakdolgozat bírálati lap), majd kezeli a beérkező bírálatokat (továbbítja a hallgatóknak és a tanulmányi ügyintézőnek) és előkészíti a záróvizsgát.

**Határidő:** a dolgozat beérkezésekor, folyamatosan.

* A bírálat beérkezésekor az eredményeket a szakot gondozó intézet/tanszék részéről kijelölt **adminisztrátor** a már említett excel táblázatban rögzíti, és átadja a vizsgabizottság titkárának. Továbbá az adminisztrátor feladata a szakdolgozatok intézeti/tanszéki archiválása és megőrzése!

**Záróvizsgázóknak fontos határidők a 2020/2021 tanév őszi félévben:**

* Záróvizsgára **jelentkezési** határidő: 2020. október 15.
* Szak/diplomadolgozat **leadási** határidő: 2020. október 22.
* Szak/diplomadolgozat **késedelmes leadási** határidő: 2020. október 29.
* **Vizsgaidőszak**: 2020. november 2 - 20.
* **Felkészülés** a záróvizsgára: 2020. november 3 - 30.
* **Záróvizsga** időszaka: 2020. december 1-8.

(A vészhelyzet feloldása esetén, az aktuális szabályozás függvényében.)

* **Diplomaátadó** ünnepség: 2020. december 18.

(Az aktuális szabályozás függvényében kerül megrendezésre.)

A kialakult helyzetre való tekintettel kérünk mindenkit, hogy a megadott határidőket pontosan tartsa be!

Hallgatóinknak sikeres felkészülést kívánunk!

Kollégáinknak köszönjük az eljárásrend betartását!

SZIE MKK